اسلام همکارلیک تشکیلاتی، افغانستانده دایمی تینچ لیک جریانینی نینگ تیزلیکده آلیب باریلیشی اوچون چقیریغ قیلدی.
سعودی عربستان نینگ چقیریغی گه بناً جده شهریده گی مرکزی دفترده  "افغانستانده تینچ لیک و استقرارگه همکارلیک" موضوعسی بوییچه اعضا اولکه لرنینگ داییمی نماینده لری اوتکزگن ییغیلیش نینگ نتیجه یی اعلامیه سی ترقه تیلدی.
مذکور اعلامیه ده، اعضا مملکتلر و خلق ارا جمعیت گه، "شدتنی نهایی قیلیش و تروریست گروهلر بیلن مناسبت نینگ یکونلش اساسلریگه تیانگن سیاسی بیر ییچیم گه باریش مقصدی بیلن افغانستان نینگ باشقروویده و تعقیبیده آلیب باریلگن کینگ کولملی صلح و کیلیشوو جریانینی حمایه قیلیش" چقیریغی عملگه آشیریلدی.
عین دمده اسلام همکارلیک تشکیلاتی نینگ افغانستان جمهور باشلیغی اشرف غنی نینگ طالبان گروهی بیلن صلح آمیز، شرطسیز و یوزمه یوز اوچره شیش قاله ویرسه تینچ لیک نینگ اورنه تیلیشی اوچون آلیب بارگن فعالیتلرینی حمایه قیلگن لیگی بیلدیریلدی.
افغانستان جمهور باشلیغی محمد اشرف غنی، اوتگن آی قربان بیره می مناسبتی بیلن طالبان گه قره ته آتیش کیسین قراری آلگن ایدی.
لیکن أفغانستان جمهور رئیس لیک سوزچیسی هارون چخانسوری طالبان گروهیدن جواب کیلگونچه عملیاتلرنینگ دوام ایته جگینی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
